Document ID: 32010R0565

RÅDETS FORORDNING (EU) Nr. 565/2010
af 29. juni 2010
om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
For at sikre en tilstrækkelig og uafbrudt forsyning af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 7/2010 (1) åbnet for autonome toldkontingenter. Produkter inden for disse toldkontingenter kan indføres til nedsat sats eller nulsats. Af samme årsager er det for bestemte produkter nødvendigt at åbne nye toldkontingenter til nulsats for en passende mængde med virkning fra den 1. juli 2010.
(2)
Kontingentmængderne for autonome EU-toldkontingenter med løbenumrene 09.2814, 09.2816 og 09.2807 er utilstrækkelige til at opfylde EU-industriens behov. Disse kontingentmængder bør derfor forhøjes.
(3)
Varebeskrivelsen for det autonome EU-toldkontingent med løbenummer 09.2907 bør revideres.
(4)
Forordning (EU) nr. 7/2010 bør derfor ændres i overensstemmelse hermed.
(5)
Da de i denne forordning fastsatte toldkontingenter bør have virkning fra den 1. juli 2010, bør denne forordning anvendes fra samme dato og straks træde i kraft -
VEDTAGET DENNE FORORDNING:
Artikel 1
I bilaget til forordning (EU) nr. 7/2010 foretages følgende ændringer:
1)
rækkerne i bilag I til nærværende forordning tilføjes
2)
rækkerne for toldkontingenterne med løbenumrene 09.2814, 09.2907, 09.2816 og 09.2807 erstattes med de rækker, der er opført i bilag II til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2010.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
Udfærdiget i Luxembourg, den 29. juni 2010.

Labels: 3
1
6